recursal/SuperWikiNEXT-32B huggingface dataset:
**মোস্তফা জালাল মহিউদ্দিন** (জন্ম: ১৫ মার্চ ১৯৫১) বাংলাদেশ আওয়ামী লীগের রাজনীতিবিদ, চিকিৎসক ও মুক্তিযোদ্ধা। তিনি বাংলাদেশ মেডিকেল অ্যাসোসিয়েশনের সভাপতি ও ২০০৮ সালের নবম জাতীয় সংসদ নির্বাচনে ঢাকা-৭ আসনের সাবেক সংসদ সদস্য।

জন্ম ও প্রাথমিক জীবন
--------------------

মোস্তফা জালাল মহিউদ্দিন ১৫ মার্চ ১৯৫১ সালে পুরাতন ঢাকার কে.বি রুদ্র রোডে এক মুসলিম পরিবারে জন্মগ্রহণ। তিনি ১৯৬৮ সালে সেন্ট গ্রেগরী স্কুল থেকে এস এস সি পরীক্ষায় উত্তীর্ণ। ১৯৭১ সালে ঢাকা মেডিকেল কলেজে ভর্তি হন।

রাজনৈতিক ও কর্মজীবন
-------------------

মোস্তফা জালাল মহিউদ্দিন ১৯৬৯ সালে জগন্নাথ কলেজ ছাত্র সংসদের জি এস নির্বাচিত হন। ১৯৭০ সালে জগন্নাথ কলেজ থেকে এইচএসসি পরীক্ষায় উত্তীর্ণ। ঢাকা জেলা মুজিব বাহিনীর সদস্য হিসেবে ১৯৭১ সালে স্বাধীনতা যুদ্ধে অংশ নেন।

১৯৭২ সালে বাংলাদেশ ছাত্রলীগ জাতীয় কার্যকরী সংসদের সদস্য পদ লাভ করে ১৯৭৩ সালে যুগ্ন সম্পাদক নির্বাচিত হন। ১৯৭৪ সালে ভারপ্রাপ্ত সাধারণ সম্পাদকের দায়িত্ব পালন করেন। এর পর ১৯৭৮ সালে সহসভাপতির দায়িত্ব পালন ও ১৯৮১ সালে সভাপতি হিসেবে দায়িত্ব পালন করেন। ১৯৮৭ থেকে ১৯৯২ সাল পর্যন্ত বাংলাদেশ আওয়ামীলীগের জাতীয় কাউন্সিলে সহ প্রচার ও প্রকাশনা সম্পাদক, ১৯৯২ থেকে ২০০৯ সাল পর্যন্ত জনসংখ্যা ও পরিবেশ বিষয়ক সম্পাদকের দায়িত্ব পালন। সর্বশেষ ২০২০ সালে আওয়ামী লীগের কেন্দ্রীয় কমিটির নির্বাহী সদস্য মনোনীত হন।

১৯৮৮, ১৯৯৭ ও ১৯৯৯ সালে বিএমএর নির্বাচিত মহাসচিব ছিলেন। ২৪ ডিসেম্বর ১৯৯৩ সালে প্রতিষ্ঠা করেন স্বাধীনতা চিকিৎসক পরিষদের (স্বাচিপ)।

২০০৮ সালের নবম জাতীয় সংসদ নির্বাচনে ঢাকা-৭ আসনের সংসদ সদস্য নির্বাচিত হন। ১৯৯১ সালে তিনি ঢাকা-৮ থেকে নির্বাচনে অংশ নিয়ে বিএনপির মীর শওকত আলীর কাছে ও ২০১৪ সালের নির্বাচনে ঢাকা-৭ থেকে অংশ নিয়ে স্বতন্ত্র প্রার্থী হাজী সেলিমের কাছে পরাজিত হন।

২০০৯ সালে বাস্কেটবল ফেডারেশনের সভাপতি মনোনীত হন। তিনি বাংলাদেশ মেডিকেল অ্যাসোসিয়েশনের সভাপতি।
২৪শে ডিসেম্বর ২০২২ বাংলাদেশ আওয়ামী লীগের জাতীয় সম্মেলনে মোস্তফা জালাল মহিউদ্দিনকে সভাপতিমন্ডলীর সদস্য নির্বাচিত করা হয়।

আরও দেখুন
---------

তথ্যসূত্র
---------

1. 1 2  "৯ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। *জাতীয় সংসদ*। বাংলাদেশ সরকার। ২০১৬-১১-২৭ তারিখে মূল থেকে আর্কাইভ করা। সংগ্রহের তারিখ ২০২০-০১-২১।
2. 1 2  "মোস্তফা জালাল মহিউদ্দিন"। *প্রথম আলো*। সংগ্রহের তারিখ ২০২০-০১-২১।
3. ↑  "সভাপতি পদে প্রধানমন্ত্রীর পছন্দ ডা. মোস্তফা জালাল"। *medivoicebd.com* (ইংরেজি ভাষায়)। ২০১৯-১০-০৮। সংগ্রহের তারিখ ২০২০-০১-২১। [*স্থায়ীভাবে অকার্যকর সংযোগ*]

বহিঃসংযোগ
---------
একই নামের অন্যান্য ব্যক্তির জন্য আব্দুল হাই (দ্ব্যর্থতা নিরসন) দেখুন।

**আব্দুল হাই** (**জন্ম:** ৫ জানুয়ারি ১৯৪৯) বাংলাদেশের একজন রাজনীতিবিদ ও বীর মুক্তিযোদ্ধা। তিনি প্যানেল স্পিকার, উপমন্ত্রী ও সংসদ সদস্য ছিলেন।

প্রাথমিক জীবন
-------------

আব্দুল হাই ৫ জানুয়ারি ১৯৪৯ সালে মুন্সীগঞ্জের গজারিয়ার হোসেন্দীতে জন্মগ্রহণ করেন। তার পিতা মনির উদ্দিন, ব্যবসায়ী ছিলেন। তার স্ত্রী জামিলা খাতুন। তিনি দুই পুত্র সন্তান ও দুই কন্যা সন্তানের জনক। মুন্সীগঞ্জ বহুমুখী উচ্চ বিদ্যলয় থেকে তিনি মাধ্যমিক পাশ করে মুন্সীগঞ্জ সরকারি হরগঙ্গা কলেজ থেকে উচ্চ মাধ্যমিক এবং বিএ পাস করেন।

রাজনৈতিক জীবন
-------------

আব্দুল হাই ১৯৭৮ সালে বাংলাদেশ জাতীয়তাবাদী দলে যোগদান করে কেন্দ্রীয় কোষাধ্যক্ষ হিসেবে দায়িত্ব পালন করেন। কেন্দ্রীয় বিএনপির কমিটিতে স্থানীয় সরকার বিষয়ক সম্পাদক হিসেবেও দায়িত্ব পালন করেছেন। বর্তমানে তিনি বাংলাদেশ জাতীয়তাবাদী দলের চেয়ারপার্সন বেগম খালেদা জিয়ার উপদেষ্টা ও মুন্সীগঞ্জ জেলা বিএনপির সভাপতি। ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসেবে অবিভক্ত ঢাকা-৮ আসন থেকে সংসদ সদস্য নির্বাচিত হন। তিনি ১৯৯১ সালের পঞ্চম, ১৫ ফেব্রুয়ারি ১৯৯৬ সালের ষষ্ঠ, ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে বিএনপির প্রার্থী হিসেবে মুন্সীগঞ্জ-৪ আসন থেকে সংসদ সদস্য নির্বাচিত হোন।

অষ্টম জাতীয় সংসদে তিনি জাতীয় সংসদের প্যানেল স্পিকার নির্বাচিত হোন। তিনি পঞ্চম জাতীয় সংসদে স্থানীয় সরকার, পল্লী উন্নয়ন ও সমবায় মন্ত্রণালয় উপমন্ত্রীর দায়িত্বও পালন করেন। ১৯৭৯ সালে সংসদ সদস্য হওয়ার পূর্বে তিনি ডিগ্রী ছাত্র থাকাকালীন মুন্সীগঞ্জ জেলা বৃহত্তর ইউনিয়ন পঞ্চসার ইউনিয়নের চেয়ারম্যান ছিলেন।

২০০৮ সালের নবম জাতীয় সংসদ নির্বাচনে তাকে ঢাকা-৪ মনোনয়ন দেয়া হয়। আর ২০১৪ সালের দশম, ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে বিএনপি অংশ না নেয়ায় তিনিও নির্বাচনে অংশ নেননি।

তথ্যসূত্র
---------

1. ↑  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. ↑  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
3. ↑  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
4. ↑  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।
5. ↑  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
**আব্দুল হামিদ মাশুখিল** ( পশতু: عبدالحميد ماشوخېل) আব্দুল হামিদ বাবা নামেও পরিচিত ) একজন পশতু কবি এবং সুফি ব্যক্তিত্ব। তাকে পারসিয়া সাহিত্যের অন্যতম কবি সাদির সাথে তুলনা করেছেন। তিনি পশতু ভাষায় সাহিত্য রচনা করেছিলেন। তিনি আনুমানিক ১৭৩২ সালের দিকে মারা যান।

জীবনী
-----

আব্দুল হামিদ মাশুখিল সপ্তদশ শতাব্দীর মাঝামাঝি সময় পাকিস্তানের পেশোয়ারের বাদাবেরের নিকটে অবস্থিত মাশুখিল গ্রামের একটি পশতু পরিবারে জন্মগ্রহণ করেন। তিনি পেশোয়ারে গমন করেন, যেখানে তিনি শিক্ষা গ্রহণ করেন এবং ধর্মপ্রচারকে পরিণত হন। এই পর্যায়ে, হামিদ একজন উচ্চ মর্যাদাপূর্ণ পন্ডিতে পরিণত হন এবং পাকিস্তানের বিভিন্ন জেলা হতে প্রচুর শিক্ষার্থী তার কাছ থেকে দীক্ষা গ্রহণের জন্য তার সান্নিধ্যে আসেন।

আব্দুল হামিদ প্রধানত পশতু ভাষায় সািহ্য রচনা করেছিলেন। তার কবিতায় সকলের জন্য নৈতিক শিক্ষা এবং পার্থিব বিষয়কে উপেক্ষা করার শিক্ষা নিহিত ছিল। মুসলিম সাহিত্যের অধিকাংশ সাহিত্যের ন্যার তার কবিতা নৈতিক শিক্ষার মূল ভিত্তি ছিল সুফিবাদের শিক্ষা।

হামিদের মৃত্যুর প্রকৃত তারিখ জানা যায়নি, কিন্তু তার ননিজ গ্রামের লোকজন মনে করে থাকেন যে তিনি মোটামুটি ১৭৩২ সালের দিকে মারা যান। জীবনের অধিকাংশ সময় তিনি যে ঘরটিতে অতিবাহিত করেছিলেন সে ঘরেই তিনি মৃত্যু বরণ করেন।

খ্যাতি
------

আব্দুল হামিদের কাব্য পারসিয়াতেও সমানভাবে জনপ্রিয়, যেখানে তাকে "হামিদ দি হেয়ার-স্পিলিটার" নাম খেতাব প্রদান করা হয়েছে।

উনিশ শতকে ব্রিটিশ অফিসার ও ভাষাবিদ হেনরি জর্জ রাভের্টি আব্দুল হামিদকে আফগানিস্তানের ব্যাঙ্গরসী কবি বলে আখ্যায়িত করেছেন এবং তাকে পারসিয়া সাহিত্যের অন্যতম কবি সাদির ( খ্রি. ১২১০) সাথে তুলনা করেছেন।
 "the Saadi of the Pascho language"

আব্দুল হামিদের গুরুত্বপূর্ণ লেখাগুলো হল: প্রেমের আকর্ষণ, রাজা ও ভিখারী, মুক্তা ও কোরাল। এই গ্রন্থগুলোর সব কয়টি ইংরেজি ভাষায় অনুবাদ করা হয়েছে।

কয়েকটি জনপ্রিয় কবিতা
----------------------

তামাশা দা গুলশান সা কুম বে তা, কা শাহান ওয়া তাখত ওওয়া তা লারি শাউক, ওয়া নিউ মা পা দোস্তায় দা দুনিয়া খালাক, হাসে তালিলু ইয়াম ফিকর দা জানান দাব, পা দোস্তায় কি সারা উইনাম মির সামান খালাক, পা আশনা বান্দি কি শি তালিলি আশনা, কি শাহারাহ শাসতা পা মাখ বান্দে দাজমা ইশক পেখ, নান সা আাট আসাল মা দন দি দে ইখলাস

তথ্যসূত্র
---------

1. 1 2  Riaz Ahmad। "18th century Sufi poet's grave in ruins"। *The Express Tribune*।
2. 1 2 3 4 5  "Abdul Hameed Baba"। Dawatan.com। ডিসেম্বর ২৯, ২০০৬। সংগ্রহের তারিখ জানুয়ারি ২৭, ২০১১। [*স্থায়ীভাবে অকার্যকর সংযোগ*]
3. ↑  Henry George Raverty: ÆBD-UL-ḤAMĪD (p. 85–86), in: *Selections from the Poetry of the Afghans, from the 16th to the 19th Century: Literally translated from the original Pushto; with notices of the different authors, and remarks on the mystic doctrine and poetry of the Sūfīs* (scan of full text), edited by Henry George Raverty, Williams & Norgate, London 1862. p. 85
**আবদুল হাফিজ** ছিলেন একজন পাকিস্তানি অস্ত্র বিজ্ঞানী এবং রেডিওকেমিস্ট। হাফিজ ছিলেন ওয়াহ ক্যান্টে পাকিস্তান অর্ডন্যান্স ফ্যাক্টরির প্রথম দিকের একজন পথপ্রদর্শক যিনি পাকিস্তান সশস্ত্র বাহিনীর জন্য মাঝারি এবং উচ্চ প্রযুক্তির অস্ত্র তৈরি ও বিকাশের জন্য অসাধারণ প্রচেষ্টা করেছিলেন। হাফিজ একজন প্যান-ইসলামিস্ট এবং রাজনৈতিক বিশ্লেষকও ছিলেন যিনি দীর্ঘদিন ধরে মুসলিম বিশ্বে ব্রিটিশ সাম্রাজ্যবাদ এবং প্রভাবের সমালোচনা করেছিলেন।

শিক্ষা এবং জীবন
---------------

আব্দুল হাফিজ আলীগড়, ব্রিটিশ ভারতের থেকে তার মধ্যবর্তী শিক্ষা লাভ করেন, আলীগড় মুসলিম বিশ্ববিদ্যালয়ে যোগদান করেন যেখানে তিনি ডবল মেজর অধ্যয়ন করেন, সেখান থেকে রসায়ন এবং গণিতে অনার্স সহ বিএসসি লাভ করেন। পরে তিনি সেখান থেকে তাত্ত্বিক রসায়নে এমএসসি সম্পন্ন করেন। ১৯০৫ সালে, তিনি একটি বিশ্ববিদ্যালয় বৃত্তি নিয়ে গ্রেট ব্রিটেনে যান এবং বার্মিংহাম বিশ্ববিদ্যালয়ে যোগ দেন। বার্মিংহাম ইউনিভার্সিটিতে থাকাকালীন তিনি বিস্ফোরক পদার্থ এবং রেডিওকেমিস্ট্রি বিষয়ে অধ্যয়ন ও গবেষণা করেন।

তিনি বার্মিংহাম বিশ্ববিদ্যালয়ের কর্মকর্তাদের বিরক্ত করেছিলেন যখন তিনি আফগানিস্তানের হাবিবুল্লাহ কালাকানির নামে তার পিএইচডি থিসিস প্রকাশ করেছিলেন। বিশ্ববিদ্যালয় তাকে ডক্টরাল ডিগ্রি দিতে অস্বীকার করে। শীঘ্রই, হাফিজ গ্রেট ব্রিটেন ছেড়ে জার্মানিতে চলে যান যেখানে তিনি মারবার্গ বিশ্ববিদ্যালয়ে ভর্তি হন যেখানে তিনি ১৯০৮ সালে রেডিওকেমিস্ট্রি এবং এক্সপ্লোসিভ কেমিস্ট্রিতে পিএইচডি ডিগ্রি লাভ করেন। । তিনি সেখান থেকে অস্ত্র প্রযুক্তি ও বিস্ফোরক দ্রব্য তৈরিতেও পারদর্শী হন।

মৃত্যু
------

১৯৬০ সালে, হাফিজ অস্ট্রিয়ায় চলে যান যেখানে তিনি আবার স্টেয়ার মানলিচারে যোগ দেন। সেই সময়ে, তার অস্ট্রিয়ান-পাকিস্তানি স্ত্রী তীব্র মাইলয়েড লিউকেমিয়ায় ভুগছিলেন। তার স্ত্রী আয়নমার রিশতা মেহরুন নিসা ১৯৬৪ সালে মারা যান। একই বছর, তিনি কার্ডিয়াল অ্যারেস্টের শিকার হন এবং অবিলম্বে হাসপাতালে নিয়ে যাওয়া হয় যেখানে ঘোষণা করা হয় যে তিনি মারা গেছেন। হাফিজ ও তার স্ত্রীর মৃতদেহ পাকিস্তানে নিয়ে যাওয়া হয় যেখানে তাদের করাচি কবরস্থানে দাফন করা হয়।

তথ্যসূত্র
---------

1. 1 2 3 4  "Dr. Abdul Hafeez - the unsung, uncared and unused scientist of Pakistan"। জুলাই ২০০০। ৬ জানুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০২১। . *Defence Journal*. Pakistan. July 2000. Archived from the original  ওয়েব্যাক মেশিনে আর্কাইভকৃত ৬ জানুয়ারি ২০০৯ তারিখে on 6 January 2009. Retrieved 15 January 2021.
2. 1 2  Muhammad Yusuf Mohsin (জুন ২০০০)। "Dr. Abdul Hafeez - Sub Continent's great defence scientist"। ৯ জুন ২০১১ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০২১।
আমিরিয়া মাদ্রাসা
**আল-আমিরিয়া** হল ষোড়শ শতাব্দীর একটি মাদ্রাসা যেটি ইয়েমেনের রাদায় অবস্থিত। এটিকে ইউনেস্কোর বিশ্ব ঐতিহ্যের তালিকায় অন্তর্ভুক্ত করার জন্য বিবেচনা করা হচ্ছে। এটি ১৫০৪ সালে নির্মিত হয়েছিল ও এটি ইয়েমেনের তাহিরিদীয় স্থাপত্যশৈলীর নিদর্শন। ইমারতটির অবস্থা ১৯৭৮ সাল পর্যন্ত খারাপ অবস্থায় ছিল। ইরাকি বংশোদ্ভূত প্রত্নতাত্ত্বিক সেলমা আল-রাদি এটি দেখার পর বিদেশি মিশন থেকে আর্থিক সাহায্য গ্রহণ করে বিশ বছরের অধিক সময় পর ইমারতটির অবস্থার উন্নতি ঘটান।

গুরুত্ব
-------

স্থাপনাটি ২০০২ সালের ৮ এপ্রিল ইউনেস্কো সম্ভাব্য বিশ্ব ঐতিহ্যের সাংস্কৃতিক বিভাগে সদস্য হিসেবে ২০০২ সালের ৮ এপ্রিল অন্তর্ভুক্ত হয়েছিল।

সংস্কার কার্যক্রমে ইমারতটিতে কাদাদ ব্যবহৃত হয়েছে। কাদাদ হল এক ধরনের প্রাচীন শিল্প যাতে পানিরোধী বহির্মুখী ও অন্তর্মুখী প্লাস্টার বিদ্যমান। ২০০৪ সালের প্রামাণ্যচিত্র *কাদাদ, রি-ইনভেন্টিং আ ট্র‍্যাডিশন* এ নির্মাতা ক্যাটেরিনা বোরেল্লি এই বিষয়টি অন্তর্ভুক্ত করেছিলেন।

সাদা কাদাদবিশিষ্ট সংস্কারকৃত আমিরিয়া মাদ্রাসা
সংস্কারকৃত ইমারতটি ২০০৭ সালে আগা খান স্থাপত্য পুরস্কার লাভ করে।

তথ্যসূত্র
---------

1. 1 2 3  The Madrasa Amiriya of Rada - UNESCO World Heritage Centre Retrieved 2009-03-25.
2. ↑  Selma Al-Radi, Restored Historic Madrasa, Dies at 71
3. ↑  preview
4. ↑  "Qudad, Re-inventing a Tradition"। *Documentary Educational Resources*।
5. ↑  "Aga Khan Award website"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১৯।

গ্রন্থতালিকা
------------

* Al-Radi, S.; Barnes, R.; Al-Nasiri, Y.; Porter, V.; Hillenbrand, R. (1997). *The 'Amiriya in Rada' : the history and restoration of a sixteenth-century madrasa in the Yemen*. Title of Series: Oxford studies in Islamic art; 13. Oxford: Oxford University Press, for the Board of the Faculty of Oriental Studies, University of Oxford. আইএসবিএন ০-১৯-৭২৮০২৩-৪
ডাঃ **শীলা বালাকৃষ্ণান** একজন প্রসূতি বিশেষজ্ঞ এবং একজন স্ত্রীরোগ বিশেষজ্ঞ।   তিনি প্রসূতি এবং স্ত্রীরোগবিদ্যার উপর তিনটি বই লিখেছেন। তিনি বর্তমানে তিরুবনন্তপুরম সরকারি মেডিকেল কলেজের প্রসূতি ও স্ত্রীরোগ বিভাগের সহযোগী অধ্যাপক।  তিনি তিরুবনন্তপুরম মেডিকেল কলেজ থেকে তার এমডি এবং ডিএনবি করেছেন।  তিনি ১৯৯৪ সালে রয়্যাল কলেজ অফ অবস্টেট্রিশিয়ানস অ্যান্ড গাইনোকোলজিস্টের সদস্যপদ লাভ করেন এবং তারপরে ২০০৮ সালে ফেলোশিপ পান। তিনি যুক্তরাজ্যে কমনওয়েলথ বৃত্তি পেয়েছেন।  তিনি ফেডারেশন অফ অবস্টেট্রিক অ্যান্ড গাইনোকোলজিকাল সোসাইটিস অফ ইন্ডিয়া (এফওজিএসআই) এবং ইন্ডিয়ান কলেজ অফ অবস্টেট্রিশিয়ানস অ্যান্ড গাইনোকোলজিস্টের সদস্য। বর্তমানে, তিনি এফওজিএসআই-এর গর্ভনিরোধক এবং চিকিৎসা রোগ কমিটির সদস্য।২০১৩ সালের নভেম্বরে, ডাঃ বালাকৃষ্ণনের নেতৃত্বে মেডিকেল টিম তিরুবনন্তপুরম মেডিকেল কলেজ হাসপাতালে দক্ষিণ ভারতের প্রথম ইন ভিট্রো ফার্টিলাইজেশন শিশু জন্মের ঘোষণা দেয়।

তথ্যসূত্র
---------

1. ↑  Kumar, Sunil (১৭ জুন ২০১২)। "In-vitro fertility centres in government hospitals"। *The Times of India*। ২০ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০১২।
2. ↑  "Schedule for All Kerala Congress on Obstetrics and Gynaecology"। AKCOG। সংগ্রহের তারিখ ১৫ আগস্ট ২০১২। [*স্থায়ীভাবে অকার্যকর সংযোগ*]
3. ↑  C, Maya। "Physicians worry about increasing incidence of hypothyroidism"। *The Hindu*। সংগ্রহের তারিখ ১৫ আগস্ট ২০১২।
4. 1 2  Balakrishnan, Sheila (২০১০)। *Paras Medical Publishers*। Paras Medical Publisher। পৃষ্ঠা 470। আইএসবিএন 9788181912077।
5. ↑  "South India's first ivf baby in Kerala government hospital"। *Madhyamam*। ২২ নভেম্বর ২০১৩। সংগ্রহের তারিখ ২ ফেব্রুয়ারি ২০১৪।
একই নামের ভিন্ন ব্যক্তির জন্য আবদুল হালিম (দ্ব্যর্থতা নিরসন) দেখুন।

**আব্দুল হালিম** তিনটি গিনেস বিশ্ব রেকর্ডকারী বাংলাদেশী। তিনি গিনেস বিশ্ব রেকর্ডে পরপর তিনটি রেকর্ড নিজের ঝুলিতে রেখেছেন।

জন্ম
----

আব্দুল হালিম ১৯৭৫ সালের ২৭ মার্চ মাগুরার শালিখা উপজেলাধীন শতখালি ইউনিয়নের ছয়ঘরিয়া নামক গ্রামে এক মুসলিম পরিবারে জন্মগ্রহণ করেন। তার পিতার নাম ছানাউল্লাহ পাটোয়ারী এবং মাতার নাম ফাতেমা বেগম। তিনি পিতামাতার বড় ছেলে।

খেলাধুলা
--------

ছোটবেলা থেকেই তিনি ফুটবলে আকৃষ্ট হন। তিনি একসময়ে স্থানীয় ফুটবল দলের হয়ে খেলতেন। ফুটবল খেলা দিয়ে শুরু করেন তার ফুটবলের বিভিন্ন কসরত। ফুটবল নিয়ে তিনি অর্ধশতাধিক আকর্ষণীয় খেলা দেখাতে পারেন।
বাংলাদেশের জনপ্রিয় টিভি অনুষ্ঠান ইত্যাদির মাধ্যমে তিনি দেশ বিদেশে পরিচিতি পান।

মাগুরার ফুটবল জাদুকর
--------------------

বিশ্ব রেকর্ড গড়ার এক দশক আগেই হালিম মাগুরায় ফুটবলের ‘জাদুকর’ হিসেবে পরিচিত হয়ে উঠেন। তিনি গ্রামের কোথাও মেলা বসলে বা ফুটবল-ক্রিকেট খেলার আয়োজন হলে খেলার পোশাক পরে অনেকগুলো বল নিয়ে সেখানে হাজির হয়ে ফুটবলের কসরত দেখিয়ে সবাইকে মুগ্ধ করতেন। গ্রামাঞ্চলের কোনো আনন্দ আয়োজনের প্রধান অনুষঙ্গই ছিল হালিমের ফুটবল কসরত। ফুটবল মাথায় নিয়ে গাছে ওঠা, নদী বা পুকুরে গোসল করা, বাইসাইকেলে চড়ে বেড়ানো যেন কোনো ব্যাপারই না। জাদুকরী এ নৈপুণ্য দেখে মুগ্ধ দর্শকের মুহুর্মুহু করতালিতে ভেসে যান হালিম। হালিম মাগুরা জেলা এবং সারা বাংলাদেশের জেলাগুলোতে গিয়ে ফুটবলের কসরত দেখাতেন।

গিনেস বিশ্ব রেকর্ড
------------------

### প্রথম রেকর্ড

মার্সেলের পৃষ্ঠপোষকতায় ২০১১ সালের ২২ অক্টোবর ঢাকার বঙ্গবন্ধু জাতীয় স্টেডিয়ামে ট্র্যাকে মাথায় বল নিয়ে টানা ১৫.২ কিলোমিটার হাঁটার ভিডিও দৃশ্য ধারণ করে গিনেস বিশ্ব রেকর্ড করেন হালিম। তিনি পেছনে ফেলেছিলেন ১১.১২ কিলোমিটার পথ হেঁটে বিশ্ব রেকর্ড গড়া মালয়েশিয়ার ই মিং লুকে।

### দ্বিতীয় রেকর্ড

এরপর ২০১৫ সালের নভেম্বর মাসে ওয়ালটনের ব্যানারো আরো একটি রেকর্ড গড়েন তিনি। ২০১৫ সালের ২২ নভেম্বর ঢাকায় মাথায় বল নিয়ে দ্রুততম সময়ে স্কেটিং জুতা পরে ১০০ মিটার অতিক্রম করেন হালিম। কমলাপুর রেলওয়ে স্টেশনের ২ নম্বর প্লাটফর্মে তিনি এই খেলা প্রদর্শন করে ২৭.৬৬ সেকেন্ডেই নির্দিষ্ট গণ্তব্যে পৌঁছান। এই প্রচেষ্টার ভিডিও ফুটেজ ও অন্যান্য প্রমাণ গিনেস বিশ্ব রেকর্ড কর্তৃপক্ষ যাচাই-বাছাই করে ২০১৬ সালের ২৩ মার্চ স্বীকৃতি দেয়।

### তৃতীয় রেকর্ড

৮ জুন ২০১৭ পল্টনের শেখ রাসেল রোলার স্কেটিং কমপ্লেক্সে বল মাথায় নিয়ে সাইকেল চালিয়ে ১৩.৭৪ কি.মি. পথ অতিক্রম করে "বল মাথায় নিয়ে সাইকেল চালিয়ে সবচেয়ে বেশি দূরত্ব অতিক্রম" করার রেকর্ড গড়েন। এতে তার সময় লাগে ১ ঘণ্টা ১৯ মিনিট।

আরও দেখুন
---------

* গিনেস বিশ্ব রেকর্ড

তথ্যসূত্র
---------

1. ↑  "সংরক্ষণাগারভুক্ত অনুলিপি"। ২২ জুন ২০১৬ তারিখে মূল থেকে আর্কাইভ করা। সংগ্রহের তারিখ ২২ জুন ২০১৬।
2. ↑  "হালিমের আরেকবার বিশ্বজয়"।
3. ↑  হোসেন, কবির (৪ ফেব্রুয়ারি ২০১২)। "হালিমের বিশ্বজয়"। *প্রথম আলো*। মাগুরা। ২০২০-০৭-২৭ তারিখে মূল থেকে আর্কাইভ করা। সংগ্রহের তারিখ ২০১৯-০৩-০৩।
4. ↑  "গিনেস ওয়ার্ল্ড রেকর্ডের দ্বিতীয় সনদ পেলেন বাংলাদেশি হালিম"। *প্রিয়.কম*। ২৬ এপ্রিল ২০১৬।
5. ↑  "হ্যাটট্রিক গিনেস রেকর্ড গড়লেন আব্দুল হালিম"। *banglanews24.com*। ১১ আগস্ট ২০১৭।
আমিনুল ইসলাম চৌধুরী নিবন্ধের সাথে বিভ্রান্ত হবেন না।

**আমিরুল ইসলাম চৌধুরী** (জন্ম ১৯৪২) একজন বাংলাদেশী শিক্ষাবিদ। তিনি জাহাঙ্গীরনগর বিশ্ববিদ্যালয়ের উপাচার্য এবং বাংলাদেশ এশিয়াটিক সোসাইটির সভাপতি হিসেবে দায়িত্ব পালন করেছেন। তিনি বর্তমানে ইউনাইটেড ইন্টারন্যাশনাল ইউনিভার্সিটির অধ্যাপক।

শিক্ষা
------

১৯৬১ এবং ১৯৬৩ সালে যথাক্রমে ঢাকা বিশ্ববিদ্যালয় থেকে অর্থনীতিতে স্নাতক এবং স্নাতকোত্তর ডিগ্রী লাভ করেন। তিনি ১৯৭৯ সালে ওয়েলস বিশ্ববিদ্যালয় থেকে পিএইচডি অর্জন করেন। পরে ১৯৮৭-৮৮ এ জওহরলাল নেহেরু বিশ্ববিদ্যালয়ে পোস্ট-ডক্টরাল সহকর্মী হিসাবে কাজ করেছিলেন।

কর্মজীবন
--------

তিনি ১৯৬৪ সালের জুন থেকে এপ্রিল ১৯৬৬ সাল পর্যন্ত পাকিস্তান সরকারের অর্থ মন্ত্রণালয়ে গবেষণা কর্মকর্তা হিসাবে দায়িত্ব পালন করেছিলেন। তিনি ১৯৭১ সালের জানুয়ারী থেকে অক্টোবর ২০০৪ পর্যন্ত জাহাঙ্গীরনগর বিশ্ববিদ্যালয়ের অর্থনীতি বিভাগের অনুষদ ছিলেন। তিনি পাঁচ বছর নর্থ সাউথ বিশ্ববিদ্যালয়ের অর্থনীতি বিভাগের অধ্যাপকও ছিলেন। তিনি ১৯৯৪ থেকে ১৯৯৮ সালের জুলাই পর্যন্ত জাহাঙ্গীরনগর বিশ্ববিদ্যালয়ের উপাচার্য, এরপর গণবিশ্ববিদ্যালয়ের উপাচার্য হিসাবে দায়িত্ব পালন করেছেন।

তিনি আগস্ট ২০০১ থেকে আগস্ট ২০০২ পর্যন্ত রাষ্ট্র পরিচালিত সোনালী ব্যাংকের পরিচালনা পর্ষদের চেয়ারম্যান ছিলেন। তিনি বর্তমানে সেন্টার ফর আরবান স্টাডিজ, ঢাকার ভাইস চেয়ারম্যান হিসাবে দায়িত্ব পালন করছেন। তিনি ৩ জানুয়ারী ২০১৪ থেকে ২০১৭ পর্যন্ত বাংলাদেশের এশিয়াটিক সোসাইটির সভাপতি ছিলেন।

আরও দেখুন
---------

* জাহাঙ্গীরনগর বিশ্ববিদ্যালয়ের উপাচার্যবৃন্দের নামের তালিকা

তথ্যসূত্র
---------

1. 1 2  "Newsletter" (পিডিএফ)। বাংলাদেশ এশিয়াটিক সোসাইটি। ১ জানুয়ারি ২০১৪। ১০ মে ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১০ সেপ্টেম্বর ২০১৬।
2. 1 2 3 4 5 6  "Faculty Profile"। *স্কুল অফ বিজনেস অ্যান্ড ইকোনমিক্স*। ইউনাইডেট আন্তজার্তিক বিশ্ববিদ্যালয়। ১৪ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ১০ সেপ্টেম্বর ২০১৬।
3. ↑  "Amirul Islam Chowdhury, Ph.D."। সেন্টার ফর আরবান স্টাডিজ, ঢাকা। সংগ্রহের তারিখ ১০ সেপ্টেম্বর ২০১৬।
4. ↑  আহমেদ, মোশতাক। "'বিশ্ববিদ্যালয়ের অন্তরের কথা কেউ বলে না'"। *প্রথম আলো*। সংগ্রহের তারিখ ২৮ মে ২০২১।
**টমাস অ্যান্থনি হ্যারিস** (১৮ এপ্রিল, ১৯১০ - ৪ মে, ১৯৯৫) একজন মার্কিন মনোরোগ বিশেষজ্ঞ এবং লেখক, যিনি তার স্ব-সহায়তা ম্যানুয়াল *আই অ্যাম ওকে, ইউ আর ওকে* (১৯৬৭) এর জন্য বিখ্যাত হয়েছিলেন। বইটি সর্বাধিক বিক্রিত বই ছিল।

কর্মজীবন
--------

হ্যারিস ১৯৩৮ সালে আরকানসাস বিশ্ববিদ্যালয় থেকে পাশ করেন,  এবং ১৯৪০ সালে টেম্পল ইউনিভার্সিটি স্কুল অফ মেডিসিন থেকে এমডি করেন। এরপর তিনি মেডিকেল ইন্টার্ন হিসেবে নৌবাহিনীতে যোগ দেন। তিনি সাবমেরিন টেন্ডার ইউএসএস *পেলিয়াস* (এএস-১৪) এর বোর্ডে ছিলেন যখন এটি ১৯৪১ সালের ডিসেম্বরে পার্ল হারবারে আক্রমণের স্বীকার হয় এবং এর ফলে স্থায়ীভাবে তার শ্রবণশক্তি হ্রাস পায়। ১৯৪২ সালে তার ইন্টার্নশিপ শেষ হবার পর, হ্যারিস ওয়াশিংটন ডিসির সেন্ট এলিজাবেথ হাসপাতালে মনোরোগবিদ্যায় তার প্রশিক্ষণ শুরু করেন। তিনি তার রেসিডেন্সি শেষ করে নৌবাহিনীতে ফিরে আসেন। যুদ্ধের শেষের দিকে, তিনি হাসপাতালের জাহাজ ইউএসএস *হেভেন* (এএইচ-১২) এ প্রধান মনোরোগ অফিসার হিসেবে দায়িত্ব পালন করেন। হ্যারিস শেষ পর্যন্ত নৌবাহিনীর মনোরোগ শাখার প্রধান হন এবং ১৯৫৪ সালে কমান্ডার হিসেবে তার চাকরি শেষ করেন।

সূত্র
-----

1. ↑  California Deaths, 1940 - 1997
2. 1 2 3  THOMAS A. HARRIS Psychiatrist and Author, obituary in The Washington Post, May 7, 1995

বাহ্যিক লিঙ্ক
-------------

* ডঃ টমাস এ. হ্যারিস এবং আমি ঠিক আছি - আপনি ঠিক আছেন সম্পর্কে তথ্য

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* স্পেন
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* লাতভিয়া
* জাপান
* চেক প্রজাতন্ত্র
* অস্ট্রেলিয়া
* কোরিয়া
* ক্রোয়েশিয়া
* নেদারল্যান্ডস
* পোল্যান্ড

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* সোশ্যাল নেটওয়ার্ক অ্যান্ড আর্কাইভাল কনটেক্সট
* সুডক (ফ্রান্স)
	+ ১
* ট্রোভ (অস্ট্রেলিয়া)
	+ ১

 |
**বৈদ্যনাথ ভট্টাচার্য** (২৩ নভেম্বর, ১৯০৭ - ১৫ আগস্ট, ১৯৭৮) যিনি ***বাণীকুমার*** নামেই পরিচিত, ছিলেন একজন বিশিষ্ট ভারতীয় বাঙালি বেতার সম্প্রচারক, গীতিকার, প্রযোজক ও নাট্য পরিচালক। তিনি কলকাতার বাসিন্দা ছিলেন। পঙ্কজকুমার মল্লিক ও বীরেন্দ্রকৃষ্ণ ভদ্রের সমসাময়িক বাণীকুমার ১৯৩০-এর দশক থেকে সুদীর্ঘকাল অল ইন্ডিয়া রেডিওয় বেতারকেন্দ্রের সঙ্গে যুক্ত ছিলেন।

বাণীকুমারের সর্বাধিক পরিচিতি তাঁর *মহিষাসুরমর্দিনী* নামক বেতার সঙ্গীতালেখ্যটির রচনা ও প্রবর্তনার জন্য। ১৯৩১ সাল থেকে অদ্যাবধি মহালয়ার দিন ভোর চারটের সময় কলকাতার আকাশবাণী থেকে এই অনুষ্ঠানটি সম্প্রচারিত হয়। বীরেন্দ্রকৃষ্ণ ভদ্র এই অনুষ্ঠানের ভাষ্য ও শ্লোকপাঠ করেছেন।

জন্ম ও বাল্যকাল
---------------

বাণীকুমারের পিতৃদত্ত নাম বৈদ্যনাথ ভট্টাচার্য। তিনি ১৯০৭ খ্রিস্টাব্দের ২৩ নভেম্বর হাওড়ার কানপুর গ্রামে জন্মগ্রহণ করেন। তাঁর পিতা ছিলেন সংস্কৃতজ্ঞ পণ্ডিত ও ইতিহাসবিদ বিধুভূষণ ভট্টাচার্য এবং মা অপর্ণা ভট্টাচার্য। তাঁদের দুই ছেলে ও দুই মেয়ের মধ্যে জ্যেষ্ঠ পুত্র ছিলেন বাণীকুমার। তাঁদের আদি নিবাস ছিল হুগলির আঁটপুরে।

শিক্ষাজীবন
----------

বাণীকুমার হাওড়া জেলা বিদ্যালয়ে তাঁর প্রাথমিক শিক্ষাগ্রহণ করেন। সেখানে শিক্ষক তথা কবি করুণানিধান বন্দ্যোপাধ্যায়ের আগ্রহে কাবিরচনায় তিনি মনোনিবেশ করেন। এরপর প্রেসিডেন্সি কলেজ থেকে তিনি ইংরেজিতে স্নাতক হন। তাঁর পিতা ও পিতামহের সংস্কৃতে জ্ঞান থাকায় তিনিও সংস্কৃত বিষয়ে পড়াশোনা করেন এবং ‘কাব্যসরস্বতী’ উপাধি পান।

কর্মজীবন
--------

সাংসারিক চাপে পড়াশোনা বেশিদূর না করতে পারায় তিনি টাঁকশালে চাকরি করা শুরু করেন। স্মৃষ্টিশীল মননের অধিকারী হওয়ায় ১৯২৭খ্রিস্টাব্দে ১ নম্বর গার্স্টিন প্লেসে এক বেসরকারি প্রতিষ্ঠানের উদ্যোগে কলকাতা বেতারকেন্দ্র স্থাপিত হলে তিনি চাকরি ছেড়ে দিয়ে বেতারকেন্দ্রে যোগ দেন। তৎকালীন সময়ে বেতারকেন্দ্রের ভারতীয় অনুষ্ঠান বিভাগের অধিকর্তা নৃপেন্দ্রনাথ মজুমদারের আগ্রহে বেতারকেন্দ্র যোগদান করেন রাইচাঁদ বড়াল, পঙ্কজকুমার মল্লিক, বীরেন্দ্রকৃষ্ণ ভদ্র প্রমুখ শিল্পী। সেখানেই রাইটার স্টাফ আর্টিস্ট হয়ে বৈদ্যনাথ কাজে যোগদান করেন এবং ‘বাণীকুমার’ নামে তাঁর বেতার জীবন শুরু করেন।

মহিষাসুরমর্দিনী বেতার অনুষ্ঠানের রচয়িতা হিসেবে তিনি সর্বাধিক পরিচিত। তাঁর রচিত কবিতা গুলি হল *চিত্রলেখা*, *বিদুষী*, *জাগৃহী*, *মরু-মায়া* ইত্যাদি। এছাড়াও *রাজপুত্র*নাটকে এবং ‘ভাগ্যচক্র’, ‘দেনা-পাওনা’, ‘রূপলেখা’ ও ‘দেবদাস’ ছবিতে বাণীকুমার রচিত গান গাওয়া হয়েছে। তিনি বিভিন্ন গ্রন্থ রচনা করেন। তার প্রকাশিত গ্রন্থের মধ্যে উল্লেখযোগ্য – ‘সন্তান’, ‘সপ্তর্ষি’, ‘গীতবল্লকী’, ‘কথা-কথালি’, ‘মহিষাসুরমর্দিনী’, ‘রায়বাঘিনী’, ‘হাওড়া হুগলীর ইতিহাস’, ‘স্বরলিপিকা’ (২ খন্ড) ইত্যাদি। তিনি ১৯৪১ খ্রিস্টাব্দে কাজী নজরুল ইসলামের ‘*ওমর খৈয়াম*’-এর বেতার নাট্যরূপ রচনা করেছিলেন।

তথ্যসূত্র
---------

1. ↑  Mahalaya ushers in the Puja spirit The Times of India, TNN 19 September 2009.
2. ↑  *Hindustan year-book and who's who, Volume 60*. Publisher: M. C. Sarkar. 1992. *pp 227*, *Death date ref.*
3. ↑  "E0 (Bluetooth)"। *SpringerReference*। Berlin/Heidelberg: Springer-Verlag।
4. ↑  khabor2014। "বাণীকুমার ও মহালয়ার ভোরে 'মহিষাসুরমর্দিনী' | KhaborOnline" (ইংরেজি ভাষায়)। ২০২০-০৯-৩০ তারিখে মূল থেকে আর্কাইভ করা। সংগ্রহের তারিখ ২০২০-০৩-৩০।
5. ↑  "শৈল দেবীর কণ্ঠে 'বাজল তোমার', হেমন্তের"। *Eisamay*। সংগ্রহের তারিখ ২০২০-০৩-৩০।
6. ↑  শতবর্ষে বাণীকুমার :  স্মরণে ও বরণে
**মেহার কালী বাড়ী** বাংলাদেশের চাঁদপুর জেলার শাহরাস্তি উপজেলা শহরের মেহার এলাকায় অবস্থিত একটি কালী মন্দির। মহাত্মা সর্ব্বানন্দ ঠাকুর এখানে সিদ্ধিলাভ করেছিলেন এবং সে সময় থেকে এটি সিদ্ধ পীঠ বলে অভিহিত হয়ে আসছে।

ইতিহাস
------

লোক মুখে শুনা সনাতন ধর্মালম্বীদের বিশ্বের অদ্বিতীয় দশমহাবিদ্যা সিদ্ধ পীঠস্থান ও তীর্থস্থান হিসেবে পরিচিত চাঁদপুর জেলার শাহরাস্তি উপজেলার **শ্রীশ্রী মেহারেরশরী কালিবাড়ি**। জানা যায়, প্রায় সাড়ে ৭শত বছরের ইতিহাস নিয়ে এ স্থানটি ঐতিহ্যবহন করে আসছে। বর্তমানে মেহার কালিবাড়িতে সেই সাড়ে ৭শত বছরের জীনবৃক্ষটির অংশ বিশেষ আজও কালের স্বাক্ষী হয়ে দাঁড়িয়ে আছে।

পূজা অর্চনা
-----------

বর্তমানে কষ্টিপাথরের দশমহাবিদ্যা দেবীর মুর্ত্তি বিদ্যমান, এছাড়াও একটি শিব মন্দির, রাধামাধব মন্দির ও হরিসভা বিদ্যমান। এখানে কালীপূজা, পৌষ সংক্রান্তি মেলা ও দীপাবলি অনুষ্ঠিত হয়ে থাকে।

তথ্যসূত্র
---------

1. ↑  "দশমহাবিদ্যা সিদ্ধ পীঠস্থান: মেহার কালীবাড়ি (ভিডিও)"। *BangladeshDarpan*। ২০২২-০৬-২৩ তারিখে মূল থেকে আর্কাইভ করা। সংগ্রহের তারিখ ২০২২-০৬-২২।
2. ↑  News, সেবা হট নিউজ :: Seba Hot। "চাঁদপুরে মেহার কালী বাড়ী তীর্থ ভ্রমনে জাগো হিন্দু পরিষদ"। সংগ্রহের তারিখ ২০২২-০৬-২২।
3. ↑  "Shri Shri Mehar Kalibari, Chandpur, Chittagong(+880 1878-935911)"। *cumaps.net*। সংগ্রহের তারিখ ২০২২-০৬-২২।
**আব্দুল্লাহ লেভেন্ট তুজেল** (জন্ম ১২ জুলাই ১৯৬১) একজন তুর্কি রাজনীতিবিদ যিনি ১৯৯৬ সালে লেবার পার্টির (ইএমইপি) অন্যতম প্রতিষ্ঠাতা ছিলেন। তিনি ইস্তাম্বুলের তৃতীয় নির্বাচনী জেলার সংসদ সদস্য ছিলেন। লেবার, ডেমোক্রেসি ও ফ্রিডম ব্লকের সমর্থনে ২০১১ সালের সাধারণ নির্বাচনে স্বতন্ত্র হিসেবে নির্বাচিত হয়েছিলেন। তিনি তুরস্কের নারীবাদী দল পিপলস ডেমোক্রেটিক পার্টির (এইচডিপি) সংসদীয় দলের সঙ্গে ছিলেন। 

তোজেল ইস্তাম্বুল বিশ্ববিদ্যালয় আইন স্কুল থেকে স্নাতক এবং ১৯৮৫ সাল থেকে একজন ফ্রিল্যান্স আইনজীবী।১৯৯৬ সালে লেবার পার্টি প্রতিষ্ঠা করে তিনি ২০১১ সালের সাধারণ নির্বাচনের আগে পদত্যাগ করতে সক্ষম হন যাতে তিনি ইস্তাম্বুল থেকে স্বতন্ত্র হিসেবে নির্বাচনে প্রতিদ্বন্দ্বিতা করতে পারেন। পার্টির মধ্যে কুর্দি জাতীয়তাবাদের প্রভাব নিয়ে ইএমইপি এবং এইচডিপির মধ্যে সাম্প্রতিক মতবিরোধ সত্ত্বেও, তুজেল এইচডিপিতে যোগদান করেন এবং তার মেয়াদ শেষ না হওয়া পর্যন্ত এইচডিপি সংসদ সদস্য ছিলেন।

প্রাথমিক জীবন এবং কর্মজীবন
--------------------------

আব্দুল্লাহ লেভান্ত তুজেল ১৯৬১ সালের ১২ জুলাই বুলাঙ্কাকে জন্মগ্রহণ করেন এবং ইস্তাম্বুল বিশ্ববিদ্যালয় আইন অনুষদ থেকে স্নাতক হন। ১৯৮৫ সালে তিনি ফ্রিল্যান্স আইনজীবী হন। তিনি হিউম্যান রাইটস ফাউন্ডেশন ইস্তাম্বুল নির্বাহী বোর্ডের সদস্য হন এবং মডার্ন লয়ার্স অ্যাসোসিয়েশন ইস্তাম্বুল শাখার সভাপতি হিসেবেও দায়িত্ব পালন করেন। [2]

রাজনৈতিক পেশা
-------------

### শ্রমিক দল

১৯৯৬ সালে তুজেল লেবার পার্টির (ইএমইপি) অন্যতম প্রতিষ্ঠাতা সদস্য হন এবং ১ জুন ২০০৭ পর্যন্ত দলের নেতা হিসেবে দায়িত্ব পালন করেন, যার পর তিনি ২০০৭ সালের সাধারণ নির্বাচনে স্বতন্ত্র প্রার্থী হিসেবে প্রতিদ্বন্দ্বিতা করার জন্য পদত্যাগ করেন। তিনি থাউজেন্ড হোপ প্রার্থী ব্লক দ্বারা সমর্থিত ছিল, বেশ কয়েকটি ছোট বামপন্থী সংগঠন গঠিত যার লক্ষ্য ছিল নির্দল হিসাবে প্রার্থী দাঁড় করে ১০% নির্বাচনের সীমা অতিক্রম করা। ইজমির প্রথম নির্বাচনী জেলায় নির্বাচনে অংশ নিয়ে তিনি সংসদে একটি আসন জয়ের জন্য পর্যাপ্ত ভোট পেতে ব্যর্থ হন। পরবর্তীতে তিনি লেবার পার্টির নেতা হিসেবে তার ভূমিকা পুনরায় শুরু করেন।

### সংসদ নির্বাচন

২০১১ সালের সাধারণ নির্বাচনে, তাজেল আবারও লেবার পার্টি থেকে পদত্যাগ করে স্বতন্ত্র হিসেবে নির্বাচনে প্রতিদ্বন্দ্বিতা করেন, এবার লেবার, ডেমোক্রেসি এবং ফ্রিডম ব্লক সমর্থিত। ইস্তাম্বুলের তৃতীয় নির্বাচনী জেলার নির্বাচনে প্রতিদ্বন্দ্বিতা করে, তিনি একটি আসন জিতেছিলেন এবং সংসদে নির্বাচিত ৩৫ জন ব্লক এমপিদের একজন হয়েছিলেন। 

### পিপলস ডেমোক্রেটিক পার্টি

২০১৩ সালে, তুজেল নবগঠিত পিপলস ডেমোক্রেটিক পার্টিতে (এইচডিপি) যোগ দেন, যা পিপলস ডেমোক্রেটিক কংগ্রেসে (এইচডিকে) অংশ নেওয়া বামপন্থী রাজনৈতিক গোষ্ঠীগুলির একটি জোট দ্বারা গঠিত হয়েছিল। লেবার পার্টি প্রাথমিকভাবে এইচডিপির অংশ ছিল, যদিও পরে এইচডিপিতে কুর্দি জাতীয়তাবাদী দলগুলির অন্তর্ভুক্তি নিয়ে মতবিরোধের কারণে সমর্থন প্রত্যাহার করে নেয়। তবে কুর্দি বিচ্ছিন্নতাবাদী কুর্দিস্তান ওয়ার্কার্স পার্টির (পিকেকে) কারাবন্দী নেতা আবদুল্লাহ ওজালানকে মুক্ত করার প্রবক্তা হিসেবে তুজেল এইচডিপির এমপি হিসেবে থেকে যান এবং লেবার পার্টি ২০১৫ সালের জুনের সাধারণ নির্বাচনের সময় এইচডিপিকে সমর্থন করার সিদ্ধান্ত নেন, যেখানে Tüzel তৃতীয় নির্বাচনী জেলা থেকে সংসদ সদস্য হিসেবে পুনরায় নির্বাচিত হন।

আরো দেখুন
---------

* গ্র্যান্ড জাতীয় পরিষদের ওয়েবসাইটে এমপি প্রোফাইল

তথ্যসূত্র
---------

 

1. ↑
2. ↑  "সংরক্ষণাগারভুক্ত অনুলিপি"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০২১।
3. ↑
4. ↑
**আব্দুস সাত্তার মোহন্ত** (জন্ম নভেম্বর ৮, ১৯৪২ - মৃত্যু মার্চ ৩১, ২০১৩) একজন বাংলাদেশী মরমী কবি, বাউল সঙ্গীতশিল্পী, গীতিকার ও সুরকার। বাউল গান তথা পল্লীগান যাদের হাতে সমৃদ্ধ হয়েছে আব্দুস সাত্তার মোহন্ত তাদের মধ্যে অন্যতম। গুরুপ্রেম, ঐশী প্রেম, প্রার্থনা, মুর্শেদী, দেহতত্ত্ব, আধ্যাতিকসহ তিনি প্রায় ৬ শতাধিক গান রচনা করেছেন। তিনি তার রচিত বিভিন্ন জনপ্রিয় গান বিশেষ করে তার অমর সৃষ্টি *আমি তো মরে যাবো চলেই যাবো* গানের জন্য দেশ বিদেশে খ্যাত।  এছাড়াও তার বহু গান জনপ্রিয়তা লাভ করে। তার বেশ কিছু গান চলচ্চিত্রেও ব্যবহার করা হয়েছে।

প্রাথমিক জীবন
-------------

আব্দুস সাত্তার মোহন্ত ১৯৪২ সালে মুন্সীগঞ্জ জেলার লৌহজং উপজেলার কুড়িগাঁও গ্রামে একটি সংস্কৃতিমনা পরিবারে জন্মগ্রহণ করেন।  তার পিতা মরহুম গোলাম আলী বেপারী এবং মাতা মরহুমা সবুরুন নেছা। ছয় ভাই বোনের বিশাল পরিবারে বেশিদূর লেখাপড়া করা সুযোগ পাননি। জীবিকার জন্য দিঘলী বাজারে ভাড়া নেন একটি ছোট্ট দোকান। আর রাতে ঘুমাতেন বাজার সংলগ্ন ছত্তর বেপারী সাহেবের বাড়িতে। সে বাড়িতে থাকতেন বিখ্যাত সাধক কদম আলী মস্তান । তার আস্তানায় সবসময় লোকজনের আনাগোনা থাকতো। আর রাতে বসতো গানের আসর। প্রায়ই নামী-দামী আসতেন গান করতে। সেই আস্তানাতেই পাগল কদম আলী মস্তানের উৎসাহে আব্দুস সাত্তার মোহন্ত গান বাজনা শুরু করেন। কদম আলী মস্তানই তার "মোহন্ত" নামটি প্রদান করেন।

আব্দুস সাত্তার মোহন্ত ১৯৭৮ সালে প্রথম বাংলাদেশ রেডিওতে গান করার সুযোগ লাভ করেন। তিনি ১৯৮৭ সালে বাংলাদেশ টেলিভিশনের তালিকাভুক্ত শিল্পী হন। এছাড়াও তিনি নিয়মিত বিভিন্ন বেসরকারী টেলিভিশন চ্যানেলে গান পরিবেশন করেছেন। ১৯৮৯ সালে তার প্রথম অডিও অ্যালবাম *আমিতো মরে যাবো* প্রকাশিত হয়। সাত্তার মোহন্ত ১৯৯১ সালে বাংলাদেশ টেলিভিশনের তালিকাভুক্ত গীতিকার নির্বাচিত হোন।

তথ্যসূত্র
---------

1. ↑  Pratidin, Bangladesh (২০২১-০৩-৩১)। "বাউল কবি আব্দুস সাত্তার মোহন্ত'র মৃত্যুবার্ষিকী আজ"। *বাংলাদেশ প্রতিদিন*। সংগ্রহের তারিখ ২০২২-০১-০৮।
2. ↑  "গানই যাঁর প্রাণ | কালের কণ্ঠ"। *Kalerkantho*। ২০২১-০৮-১৬। সংগ্রহের তারিখ ২০২২-০১-০৮।
3. ↑  "আজ মরমী বাউল কবি আব্দুস সাত্তার মোহন্ত'র ৮ম মৃত্যুদিবস"। *Anaynna*। সংগ্রহের তারিখ ২০২২-০১-০৮।
**জনাথন পিটার ম্যাকলাফলিন** (ইংরেজি: Jon McLaughlin; জন্ম: ৯ সেপ্টেম্বর ১৯৮৭; **জন ম্যাকলাফলিন** নামে সুপরিচিত) হলেন একজন স্কটিশ পেশাদার ফুটবল খেলোয়াড়। তিনি বর্তমানে স্কটল্যান্ডের পেশাদার ফুটবল লিগের শীর্ষ স্তর স্কটিশ প্রিমিয়ারশিপের ক্লাব র‍েঞ্জার্স এবং স্কটল্যান্ড জাতীয় দলের হয়ে একজন গোলরক্ষক হিসেবে খেলেন।

২০০৬–০৭ মৌসুমে, স্কটিশ ক্লাব হ্যারোগেট রেলওয়ের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ১ মৌসুম অতিবাহিত করেছেন। অতঃপর ২০০৭–০৮ মৌসুমে তিনি হ্যারোগেট টাউনে যোগদান করেছেন। হ্যারোগেট টাউনে ১ মৌসুম অতিবাহিত করার পর ইংরেজ ক্লাব ব্র্যাডফোর্ড সিটির সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ১৩৭ ম্যাচে অংশগ্রহণ করেছেন। পরবর্তীকালে, তিনি বার্টন আলবিয়ন, হার্ট অফ মিডলোদিয়ান এবং সান্ডারল্যান্ডের হয়ে খেলেছেন। ২০২০–২১ মৌসুমে, তিনি সান্ডারল্যান্ড হতে স্কটিশ ক্লাব র‍েঞ্জার্সে যোগদান করেছেন।

২০১৮ সালে, ম্যাকলাফলিন স্কটল্যান্ডের হয়ে আন্তর্জাতিক পর্যায়ে অভিষেক করেছেন; স্কটল্যান্ডের জার্সি গায়ে তিনি ২টি ম্যাচে অংশগ্রহণ করেছেন।

ব্যক্তিগতভাবে, ম্যাকলাফলিন বেশ কিছু পুরস্কার জয়লাভ করেছেন, যার মধ্যে ২০১৫–১৬ মৌসুমে লিগ ওয়ান-এর মৌসুম সেরা দলের স্থান পাওয়া অন্যতম। দলগতভাবে, ম্যাকলাফলিন এপর্যন্ত ২টি শিরোপা জয়লাভ করেছেন, যার মধ্যে ১টি বার্টন আলবিয়নের হয়ে এবং ১টি র‍েঞ্জার্সের হয়ে জয়লাভ করেছেন।

প্রারম্ভিক জীবন
---------------

জনাথন পিটার ম্যাকলাফলিন ১৯৮৭ সালের ৯ই সেপ্টেম্বর তারিখে স্কটল্যান্ডের এডিনবরায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০১৮ সালের ৩রা জুন তারিখে, মাত্র ৩০ বছর ৮ মাস ২৫ দিন বয়সে, ম্যাকলাফলিন মেক্সিকোর বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে স্কটল্যান্ডের হয়ে অভিষেক করেছেন। উক্ত ম্যাচের দ্বিতীয়ার্ধে গোলরক্ষক স্কট বাইনের বদলি খেলোয়াড় হিসেবে তিনি মাঠ ত্যাগ করেন; ম্যাচে তিনি ১ নম্বর জার্সি পরিধান করে একজন গোলরক্ষক হিসেবে খেলেছেন। ম্যাচটিতে স্কটল্যান্ড ১–০ গোলের ব্যবধানে পরাজিত হয়েছিল। স্কটল্যান্ডের হয়ে অভিষেকের বছরে ম্যাকলাফলিন মাত্র ১টি ম্যাচে অংশগ্রহণ করেছেন। জাতীয় দলের হয়ে অভিষেকের মাত্র ১৩ মিনিটে, স্কটল্যান্ডের জার্সি গায়ে প্রথম গোলটি হজম করেন।

পরিসংখ্যান
----------

### আন্তর্জাতিক

*১১ মার্চ ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| স্কটল্যান্ড | ২০১৮ | ১ | ০ |
| ২০১৯ | ১ | ০ |
| সর্বমোট | ২ | ০ |

তথ্যসূত্র
---------

1. 1 2 3  Hugman, Barry J. সম্পাদক (২০১০)। *The PFA Footballers' Who's Who 2010–11*। Edinburgh: Mainstream Publishing। পৃষ্ঠা 270। আইএসবিএন 978-1-84596-601-0।
2. ↑  Parker, Simon (২০০৮-০৫-০৯)। "City snap up goalkeeper"। *Telegraph & Argus*। সংগ্রহের তারিখ ২০০৮-০৫-০৯। [*স্থায়ীভাবে অকার্যকর সংযোগ*]
3. ↑  "Jon McLaughlin: Scotland goalkeeper joins Rangers on two-year deal"। *BBC Sport*। BBC। ২৩ জুন ২০২০।

বহিঃসংযোগ
---------

* জনাথন ম্যাকলাফলিন – উয়েফা প্রতিযোগিতার রেকর্ড (আর্কাইভ) (ইংরেজি) উইকিউপাত্তে এটি সম্পাদনা করুন
* সকারওয়েতে জনাথন ম্যাকলাফলিন (ইংরেজি) উইকিউপাত্তে এটি সম্পাদনা করুন
* সকারবেসে জনাথন ম্যাকলাফলিন (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে জনাথন ম্যাকলাফলিন (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে জনাথন ম্যাকলাফলিন (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে জনাথন ম্যাকলাফলিন (ইংরেজি) উইকিউপাত্তে এটি সম্পাদনা করুন
**আব্দেলহালিম ঔরাদি** (জন্ম ১৯শে মার্চ, ১৯৮১) একজন আলজেরীয় মুষ্টিযোদ্ধা। তিনি ব্যান্টমওয়েটে ২০০৭ সারা আফ্রিকা খেতাব জিতেছেন এবং তার উত্তর আফ্রিকার দেশের হয়ে২০০৮ গ্রীষ্মকালীন অলিম্পিক২০০৮ গ্রীষ্মকালীন অলিম্পিকের যোগ্যতা অর্জন করেছিলেন।

কর্মজীবন
--------

২০০৫ সালের আফ্রিকান চ্যাম্পিয়নশিপে তিনি ফ্লাইওয়েট বিভাগের সেমিফাইনালে ওয়ালিদ শেরিফের কাছে পরাজিত হন। এরপর তিনি ওজন বাড়িয়ে ব্যান্টমওয়েটে ২০০৭সালের মে মাসে আফ্রিকান চ্যাম্পিয়নশিপে ব্রুনো জুলির কাছে পরাজিত হন।

২০০৭ সালে নিজের দেশে অনুষ্ঠিত সারা আফ্রিকা গেমসে তিনি সেমিফাইনালে জুলিকে পরাজিত করে প্রতিশোধ নেন। পরে তিনি ঘানার ইশা সমিরকে ফাইনালে পরাজিত করে স্বর্ণপদক লাভ করেন।

ঔরাদি ৫১কেজি বিভাগে আলজেরিয়ার আলজিয়ার্সে অনুষ্ঠিত আফ্রিকান অলিম্পিক যোগ্যতানির্ণায়ক টুর্নামেন্টে মরোক্কোর মুষ্টিযোদ্ধা মেসবাহি হিচামকে ৬:০ তে পরাজিত করে স্বর্ণপদক জেতেন। । পরে তিনি আহদেট কোমার্ট কাপ টুর্ণামেন্টও জেতেন।

অলিম্পিকে তিনি আইরিশ মুষ্টিযোদ্ধা জন জো নেভিনের কাছে ৪:৯ তে পরাজিত হন।
২০০৯ সালে তিনি আবার ব্রুনো জুলিকে পরাজিত করে মরিশাসে অনুষ্ঠিত আফ্রিকান চ্যাম্পিয়নশিপ জিতে নেন।

পাদটিকা
-------

* ক্রীড়া-সূত্র
* ২০০৭ আফ্রিকান চ্যাম্পিয়নশিপ
* ২০০৭ সারা আফ্রিকা
* ২০০৯ আফ্রিকান চ্যাম্পিয়নশিপ
* যোগ্যতাপর্ব
* জীবনী

| * দে
* স
পুরুষদের ব্যান্টমওয়েটে সারা আফ্রিকা মুষ্টিযুদ্ধ চ্যাম্পিয়ন |
| --- |
| ১৯৬৫ – ২০০৭: ৫৪কেজি পর্যন্ত |
| 
 ১৯৬৫: ?? ফাকি (SEN)  • 
 ১৯৭৩: ড্যানিয়েল ওমোলো (UGA)  • 
 ১৯৭৮: নাজিব জেড্ডাম (TUN)  • 
 ১৯৮৭: স্টিফেন উইমা (KEN)  • 
 ১৯৯১: ফ্রেড মুতেওয়েলা (UGA)  • 
 ১৯৯৫: কালাই রিয়াধ (TUN)  • 
 ১৯৯৯: আব্দুল তেবাজালওয়া (UGA)  • 
 ২০০৩: মালিক বৌজিয়ান (ALG)  • 
 ২০০৭: আব্দেলহালিম ঔরাদি (ALG)
 |
**মোহাম্মদ আব্দুস সালাম** (জন্ম: অজানা ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন
-----------------

মোহাম্মদ আব্দুস সালামের জন্ম সিলেট জেলার গোলাপগঞ্জ উপজেলার বরায়া উত্তরভাগ গ্রামে। স্বাধীনতার পর তিনি বাংলাদেশ সেনাবাহিনীতে যোগ দেন। ১৯৯৮ সালে কর্নেল হিসেবে অবসর নেন। তার বাবার নাম এইচ এম আলী এবং মায়ের নাম মোমেনা খানম। তার স্ত্রীর নাম নূরনাহার সালাম। তাদের এক ছেলে। ১৯৭১ সালে ঢাকার জিন্নাহ (বর্তমান তিতুমীর) কলেজের স্নাতক প্রথম বর্ষের ছাত্র ছিলেন মোহাম্মদ আব্দুস সালাম। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে প্রশিক্ষণ নিয়ে যুদ্ধ করেন ৩ নম্বর সেক্টরের আশ্রমবাড়ি সাব-সেক্টরে।

মুক্তিযুদ্ধে ভূমিকা
-------------------

১৯৭১ সালের আগস্ট মাসের তৃতীয় সপ্তাহে শায়েস্তাগঞ্জের পূর্ব পাশে কেরাঙ্গী নদীর ওপর দারাগাঁও রেলসেতু ধ্বংস করার জন্য একটি দল গঠিত হয়। মোহাম্মদ আব্দুস সালামসহ এক দল মুক্তিযোদ্ধা পাকিস্তান সেনাবাহিনীর সহযোগী এক দল মিলিশিয়া ও রাজাকারদের কৌশলে আটক করে বিস্ফোরক দিয়ে উড়িয়ে দিলেন সেতু। সেতু ভাঙতে ৪০০ পাউন্ড হাই এক্সপ্লোসিভ দরকার ছিলো এবং এ দলে থাকা মোট ৪০ জন মুক্তিযোদ্ধা প্রত্যেকে ১০ পাউন্ড করে বহন করে নিয়ে যান। ক্যাম্প থেকে অপারেশনস্থল ছিলো প্রায় ২৫ মাইল দূরে। সময় হিসাব করে বেলা ১২টার দিকে আশ্রমবাড়ির ক্যাম্প থেকে অ্যাম্বুলেন্স ও একটি ট্রাক্টরে আমরা সিন্দুরখান সীমান্তে চলে যান মুক্তিযোদ্ধারা। বিকেল তিনটা থেকে মধ্যরাত পর্যন্ত হেঁটে আমরা লক্ষ্যস্থলে পৌঁছান মুক্তিযোদ্ধারা। সেতুর দুই পাশেই ছিলো পাহারা। সেতুটি ছিলো ৬০-৭০ গজ দীর্ঘ। সেখানে ঘূর্ণমান সার্চলাইট জ্বালানো। কয়েকটি দলে বিভক্ত হয়ে একটি দল গেল পশ্চিম পাশে এবং অন্য দল গেল পূর্ব পাশে। একটি দল থাকল বিস্ফোরক লাগানোর জন্য। সেতুর কাছে গিয়ে উঠে দাঁড়িয়ে পাহারারত দুই মিলিশিয়াকে কৌশলে আটক করার পর এক্সপ্লোসিভ দল সেতুতে এক্সপ্লোসিভ লাগাতে শুরু করল। এক্সপ্লোসিভ লাগানো শেষ। সেফটি কর্ডে আগুন দেওয়ার কিছুক্ষণ পরই বিকট শব্দে বিস্ফোরণ ঘটল। ভেঙে পড়তে থাকল লোহার গার্ডার। সেতুটি পুরোপুরি ধ্বংস হয়ে গেল।

পুরস্কার ও সম্মাননা
-------------------

* বীর প্রতীক

তথ্যসূত্র
---------

1. ↑  দৈনিক প্রথম আলো, "তোমাদের এ ঋণ শোধ হবে না"| তারিখ: ২৫-০৪-২০১২[*স্থায়ীভাবে অকার্যকর সংযোগ*]
2. ↑  *একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ*। জনতা ব্যাংক লিমিটেড। জুন ২০১২। পৃষ্ঠা ১৪০। আইএসবিএন 9789843351449।
অন্য ব্যবহারের জন্য আব্বাস (দ্ব্যর্থতা নিরসন) দেখুন।

**মীর্জা আব্বাস আলী** (জন্মঃ ২১ মে ১৯৭৫) ভারতের তামিল চলচ্চিত্রের একজন অভিনেতা এবং সাবেক মডেল। তিনি ফিল্ম ইন্ডাস্ট্রিতে শুধুই আব্বাস হিসেবে পরিচিত। ১৯৯৬ সালে তামিল চলচ্চিত্র *কাদাল দেসাম* এর মাধ্যমে তার চলচ্চিত্র ক্যারিয়ার শুরু হয়।

কর্মজীবন
--------

আব্বাস হিন্দি এবং বাংলা চলচ্চিত্র দেখে দেখে বড় হয়েছেন, তার নানা একজন বাংলা চলচ্চিত্র অভিনেতা ছিলেন যদিও ছোটোখাটো, সত্তরের দশকের অন্যতম জনপ্রিয় হিন্দি চলচ্চিত্র অভিনেতা ফিরোজ খান আব্বাসের দূর সম্পর্কের কাকা হতেন। আব্বাস কলেজ জীবন থেকে মডেলিং করা শুরু করেন এবং মনে মনে চলচ্চিত্র অভিনেতা হওয়ার স্বপ্ন দেখতেন। তামিল চলচ্চিত্র পরিচালক কাদির তার নতুন একটি তামিল চলচ্চিত্র বানানোর জন্য নতুন পুরুষ মুখ খুঁজছিলেন, আব্বাসদের কলেজে একটি অডিশনের ব্যবস্থা করা হলে আব্বাস তার যেসব বন্ধু তামিল ভাষা জানে তাদেরকে অডিশনে যেতে বলেন এবং পরে নিজেও অডিশনে যান। কাদির আব্বাসকে দেখে পছন্দ করে ফেলেন যদিও আব্বাস তামিল ভাষা পারতেননা, কাদির তার 'কাদাল দেসাম' চলচ্চিত্রে আব্বাসকে নেবেন বলে সিদ্ধান্ত নেন। যেহেতু আব্বাস তামিল একটুও পারতেননা তাই পরিচালক কাদির তাকে চলচ্চিত্রটির সংলাপ মুখস্থ করার জন্য দিতেন এবং আব্বাস তাই করতেন। কাদাল দেসামে আব্বাস অভিনেত্রী তাবু এর সঙ্গে কাজ করার সুযোগ পেয়েছিলেন, চলচ্চিত্রটি ভালো ব্যবসাসফল হওয়ার ফলস্বরুপ আব্বাস মোটামুটি পরিচিতি পেয়ে যান এবং আরো কিছু চলচ্চিত্রে অভিনয়ের জন্য প্রস্তাব তার কাছে এসে যায়। ১৯৯৮ সালে তার মাধবনের সঙ্গে অভিনীত কন্নড় ভাষার চলচ্চিত্র 'শান্তি শান্তি শান্তি' মুক্তি পায়, মাধবন নিজেও তখন অভিনয় ক্যারিয়ারের শুরুর দিকে।

স্ত্রী এবং পরিবার
-----------------

আব্বাসের স্ত্রীর নাম হচ্ছে এরুম (বাঙালি) যিনি একজন ফ্যাশন ডিজাইনার। আব্বাস-এরুম দম্পতির এক পুত্র ও এক কন্যা আছে। আব্বাস-এরুম বাঙালি হলেও তারা সন্তানসহ চেন্নাইতে বাস করেন।

তথ্যসূত্র
---------

1. ↑  "Nilacharal"।
2. ↑  "Tamil film director Rajiv Menon sets a trend with Kandukondain Kandukondain"। ইন্ডিয়া টুডে। সংগ্রহের তারিখ ১৫ আগস্ট ২০১৬।
3. ↑  "The Hindu : Moving into the fast lane"। ১ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৬।
4. ↑
5. ↑
6. ↑
7. ↑  "Metro Plus Chennai : It takes two pairs to tango"। Chennai, India: The Hindu। ২০০৮-০৭-২৬। ২০০৮-১২-০৪ তারিখে মূল থেকে আর্কাইভ করা। সংগ্রহের তারিখ ২০১২-০৬-০৫।

বহিঃসংযোগ
---------

* ইন্টারনেট মুভি ডেটাবেজে আব্বাস (ইংরেজি)
**আবদুস সালাম খান** (১৯০৬ - ২৯ ফেব্রুয়ারি ১৯৭২) ছিলেন বাংলাদেশ আওয়ামী লীগের রাজনীতিবিদ এবং পূর্ব পাকিস্তান বঙ্গ আই পরিষদের সদস্য। তিনি পূর্ব পাকিস্তানে ১৯৬৯ সালের অভ্যুত্থানে জড়িত ও আগরতলা ষড়যন্ত্র মামলার প্রধান প্রতিরক্ষা আইনজীবী হিসেবে পরিচিত

প্রথম জীবন
----------

সালাম ১৯০৬ সালে পূর্ব বাংলা ব্রিটিশ ভারতের ফরিদপুরে জন্মগ্রহণ করেন । ১৯২৯ সালে তিনি কলকাতা প্রেসিডেন্সি কলেজ থেকে ইংরেজিতে স্নাতকোত্তর শেষ করেন । তিনি ১৯৩১ সালে ঢাকা বিশ্ববিদ্যালয় থেকে রাষ্ট্রবিজ্ঞান এবং আইন বিষয়ে স্নাতক পড়াশোনা শেষ করেন

পেশা
----

আইনজীবী হিসাবে সালাম খান তার পেশাগত জীবন শুরু করেছিলেন। তিনি মুসলিম লীগ দিয়ে এবং পাকিস্তান আন্দোলনে সক্রিয় অংশ নিয়ে রাজনৈতিক জীবন শুরু করেছিলেন। মতবিরোধের কারণে তিনি মুসলিম লীগ থেকে পদত্যাগ করেছিলেন। ১৯৪৯ সালে তিনি আওয়ামী মুসলিম লীগে যোগদান করেন এবং লীগের কার্যনির্বাহী কমিটিতে নির্বাচিত হন। ১৯৫৩ থেকে ১৯৫৫ সাল পর্যন্ত তিনি আওয়ামী মুসলিম লীগের সহ-সভাপতি ছিলেন। ১৯৫৪ সালে তিনি যুক্তফ্রন্ট থেকে পূর্ববঙ্গ প্রাদেশিক পরিষদে নির্বাচিত হন। 

১৯৫৫ সালে খানকে গণপূর্ত ও যোগাযোগের প্রাদেশিক মন্ত্রী করা হয়। তার আমলে কেন্দ্রীয় শহীদ মিনারের ভিত্তিপ্রস্তর স্থাপন করা হয়েছিল। তিনি আওয়ামী মুসলিম লীগ আওয়ামী লীগের নামকরণের বিরোধিতা করেছিলেন। তিনি তার নিজস্ব দল গঠন করেন, যা আওয়ামী মুসলিম লীগ নামটি ধরে রেখেছে। তিনি ১৯৫৫ থেকে ১৯৫৮ সাল পর্যন্ত নতুন আওয়ামী মুসলিম লীগের সভাপতি ছিলেন। ১৯৫৬ সালের ১১ জুলাই তিনি মন্ত্রিসভা থেকে পদত্যাগ করেন। ১৯৬০ সালে তাকে নির্বাচনী সংস্থা অযোগ্যতা আদেশের অধীনে পাকিস্তানের নির্বাচনে অংশ নিতে নিষেধ করা হয়েছিল। 

১৯৬৪ সালে পার্টি পুনরুদ্ধারের পর সালাম খানকে আওয়ামী লীগের কেন্দ্রীয় কার্যনির্বাহী কমিটির সদস্য করা হয়। ১৯৬৬ সালের ১৯ মার্চ তিনি ঢাকার ইডেন হোটেলে আওয়ামী লীগের কাউন্সিল সভার উদ্বোধন করেন। সভায় শেখ মুজিবুর রহমানের ছয় দফা আন্দোলনে রূপান্তরিত হয়। ১৯৬৬ সালে তিনি ঢাকা হাইকোর্ট আইনজীবী সমিতির সভাপতি নির্বাচিত হন। ১৯৬৭ সালে তিনি পাকিস্তান গণতান্ত্রিক আন্দোলনে অংশ নিয়েছিলেন। তিনি ১৯৬৮ সালে আগরতলা ষড়যন্ত্র মামলার প্রধান প্রতিরক্ষা আইনজীবী ছিলেন। তিনি পূর্ব পাকিস্তানে ১৯৬৯ সালের অভ্যুত্থানে জড়িত ছিলেন। ১৬৬৯ সালে তিনি নুরুল আমিনের পাকিস্তান ডেমোক্র্যাটিক পার্টিতে যোগ দেন। তিনি দলটির প্রাদেশিক ইউনিটের সভাপতি নির্বাচিত।

মৃত্যু
------

সালান ১৯৭২ সালের ২৯ ফেব্রুয়ারি মারা যান।

তথ্যসূত্র
---------

1. ↑  এ.এস.এম এনায়েত করিম (২০১২)। "খান, আবদুস সালাম"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. 1 2 3 4 5
**ওম্যান অন টপ** বা **কাউগার্ল** বা **রাইডিং** পজিশন হচ্ছেন একপ্রকারের যৌন আসন যেটাতে নারী তার পুরুষ সঙ্গীর শিশ্নের ওপর তার যোনি দিয়ে বসে। এক্ষেত্রে নারীটি তার সঙ্গীটির দিকে মুখ করেও বসতে পারে বা পেছনে মুখ করেও। এই ধরনের যৌন-আসন সাধারণত বিষমযুগলদের মধ্যেই হয়ে থাকে তবে আবার সম-লিঙ্গের যুগলরাও এই ধরনের যৌন-আসনে যৌনতায় জড়াতে পারে।

এই যৌন আসনের নাম কাউগার্ল হয়েছে কারণ উনবিংশ শতাব্দীতে ব্রিটেনে রাখালী মেয়েরা গরু বা খচ্চর বা অন্য কোনো জন্তুর ঘাড়ে চড়ত, তারা আবার বিয়ে করলে স্বামীর শিশ্নের ওপর ঐরূপ বসত বিধায় এর নাম কাউগার্ল পজিশন হয়ে যায় ধীরে ধীরে, যদিও বহু প্রাচীনকাল থেকেই এইরূপ যৌনাসনের প্রচলন ছিলো। এই রকম যৌনাসনে পুরুষ শুয়ে থাকে আর নারীটি তার ওপরে লিঙ্গের ওপরে তার নিজের লিঙ্গের ভর দিয়ে বসে এতে যোনিতে পুংলিঙ্গ ঢুকে যায়, পুরুষটির দিকে মুখ করে বসলে সেটাকে 'সুপিরিয়র কাউগার্ল পজিশন' এবং পেছন দিকে মুখ করে বসলে অর্থাৎ পুরুষটির দিকে পিঠ দিয়ে বসলে সেটাকে 'রিভার্স কাউগার্ল পজিশন' বলা হবে। এই ধরনের যৌনাসন নারী কর্তৃত্বের আদিমতা নির্দেশ করে বলে বলেন থাকেন অনেক নারীবাদীই, তাছাড়া প্রেমিকার তার প্রেমিকের প্রতি ভালোবাসা এই যৌনাসনের মাধ্যমে ভালোভাবে প্রকাশিত হতে পারে।

এই যৌনাসনে নারীরা তাদের যোনিতে ঠিকমত এবং সত্যিকারের পুলক লাভ করতে পারে, তারা এতে পুরুষের বডির ওপর বসে বা শুয়ে যৌনতার এক প্রকারের হলেও স্বাধীনতা ভোগ করতে পারে। যৌনসঙ্গমের সময় কমপক্ষে আবার নারীদেরকে এরকম সুযোগ প্রত্যেক পুরুষ প্রেমিক বা স্বামীকেই দেওয়া উচিত।

তথ্যসূত্র
---------

1. ↑  "Discovery Health Sexual Positions"  ওয়েব্যাক মেশিনে আর্কাইভকৃত ১৫ জানুয়ারি ২০১২ তারিখে. *healthguide.howstuffworks.com*. Retrieved 2010-10-22.
2. 1 2  Masters, Johnson (জুন ১৯৭০)। *Human Sexual Inadequacy* (1st সংস্করণ)। Little Brown and Company। পৃষ্ঠা 54। আইএসবিএন 0-316-54985-1।
3. ↑  The Vada Guide to Anal Sex for Men Vada Magazine
4. ↑  "Sex Positions For Better Sex". Retrieved 2010-10-22.

| * দে
* স
যৌনাসনসমূহ |
| --- |
| আসনের তালিকা | 
* ৬৯
* কোইটাল প্রান্তিককরণ কৌশল
* ডগি স্টাইল
* পার্শ্বিক কোইটাল অবস্থান
* স্তন সঙ্গম
* মিশনারি
* পাইলড্রাইভার
* সিজরিং
* সপ্তম ভঙ্গি
* চামচ
* স্প্রেডঈগল
* সাসপেন্ডেড কংগ্রেস
* ত্রয়ী
* শীর্ষে নারী

 |
| যৌন সারগ্রন্থ | 
* *আনাঙ্গা রাঙ্গা*
* *যৌনতা সম্পর্কে আপনি সর্বদা সবকিছু জানতে চেয়েছেন\* (\*কিন্তু জিজ্ঞাসা করতে ভীত ছিলেন)*
* *সহায়িকা*
* *সঙ্গমের আনন্দ*
* *কামসূত্র*
* *দ্য পারফিউম্‌ড গার্ডেন*
* *রাটেরিহাসিয়া*

 |
সেকেরিড চার্চ এর বাহ্যিক দৃশ্য
**স্কিডেরিড চার্চ** (সুইডীয়: Skederids kyrka) একটি মধ্যযুগীয়, প্রাক্তন ক্যাথলিক গীর্জা যা আজ ইউপসালার লুথেরান আর্কিডোসিসের অন্তর্গত। এটি সুইডেনের স্টকহোম কাউন্টিতে নরর্তলজের ঠিক বাইরে। সুইডেনের সেন্ট ব্রিজেটের বাবা বার্গার পার্সসন এটি নির্মাণ করেছিলেন এবং সম্ভবত এটিই সেই গির্জা যেখানে তিনি বাপ্তিস্ম নিয়েছিলেন ।

ইতিহাস
------

 সেন্ট ব্রিজেটকে স্মৃতিসৌধ, ১৯৩০ সালে গির্জার বাইরে নির্মিত হয়েছিল
১৩ শতকের শেষ থেকে সেকেরিড চার্চ তারিখ প্রাচীনতম অংশ, এবং বির্গার পার্সন দ্বারা নির্মিত হয়েছিল , ঘনিষ্ঠভাবে সংযুক্ত একজন লোক সুইডেন রাজা ব্রিগার ও সুইডেন সেন্ট ব্রিজেট জনক। গির্জার আশেপাশের অঞ্চলটি সাংস্কৃতিক ঐতিহ্যে সমৃদ্ধ, কমপক্ষে ব্রোঞ্জ যুগ থেকেই অবিচ্ছিন্ন জনসংখ্যার সাইট হিসাবে রয়েছে।  একটি রানস্টোন গির্জার সুরক্ষিত।  চার্চটি মূলত বার্গার পার্সসনের খামারভিত্তিক একটি ব্যক্তিগত চার্চ হিসাবে নির্মিত হয়েছিল। মূল গির্জাটি খুব ছোট ছিল, বর্তমানে দৃশ্যমান ভবনের গায়কীর আকার ছিল, কিন্তু এখনও সচেতনভাবে নির্মিত হয়েছিল, ফরাসি গির্জার বিল্ডিং ঐতিহ্যের প্রভাব প্রদর্শন করে। চৌদ্দ শতকের কিছু সময় গির্জাটি আগুনে বিধ্বস্ত হয়েছিল এবং কাঠের মূল কাঠামোটি ধ্বংস হয়ে গেল। 

তরুণ সেন্ট ব্রিজেটের এখানে তার প্রথম দিকের কিছু ধর্মীয় দর্শন ছিল।  ১৩৯১ সালে তাঁকে সাধু ঘোষণা করার পরে গির্জাটি তীর্থস্থান হয়ে যায়।  এর সাথে সম্পর্কিত, গির্জার সম্প্রসারণ ও পুনর্নির্মাণ করা হয়েছিল। ১৫ শতাব্দীর মধ্যভাগে এটি আকারটি অর্জন করেছিল এবং এটি এখনও বহুলাংশে রয়েছে।

১৭৪৮ সালে, পূর্ববর্তী গায়কটি একটি প্যাকেজিতে পরিণত হয়েছিল এবং ১৮৮০ সালে পুরানো ভেস্ট্রি ভেঙে দেওয়া হয়েছিল।  কবরস্থানের মধ্যযুগীয় গেটের প্রবেশদ্বারটি ১৭৭৫ সালে একটি বেল টাওয়ারে রূপান্তরিত হয়েছিল।  ১৯৩০ সালে চার্চের বাইরে সেন্ট ব্রিজেটের উদ্দেশ্যে উত্সর্গীকৃত একটি স্মরণার্থ প্রস্তর স্থাপন করা হয়েছিল।

স্থাপত্য
--------

গির্জাটি গ্রানাইট ব্লক দ্বারা নির্মিত, যার সাথে ইটের কিছু বিবরণ রয়েছে। গির্জার প্রাচীনতম অংশটি হ'ল কোয়ার ও ভেস্ট্রি। বর্তমানের নাভ এবং অভ্যন্তরীণ খিলান নির্মিত হয়েছিল, ১৫ শতাব্দীতে গির্জার যথেষ্ট পরিমাণে বৃদ্ধি করা হয়েছিল। চার্চটি মূলত ফ্রেসকোস দিয়ে সজ্জিত ছিল তবে কেবল খণ্ড খণ্ডের মধ্যে রয়েছে। 

চার্চটি বেশ কয়েকটি মধ্যযুগীয় গৃহসজ্জা রাখে, বেশিরভাগ এখন সুইডিশ ইতিহাস জাদুঘরে, এবং সম্ভবত সেন্ট ব্রিজেটের অবশেষ (বর্তমানে হারিয়ে গেছে)।  একই সন্তকে চিত্রিত একটি কাঠের ভাস্কর্যটি এখনও গির্জার মধ্যে প্রদর্শিত হয়, যখন একটি বিজয়ী ক্রস, একটি শোভাযাত্রা ক্রস এবং অন্য একটি কাঠের সাধক, সমস্ত মধ্যযুগীয়, এখন পূর্বোক্ত যাদুঘরে প্রদর্শিত হয়। বিভিন্ন অভিজাত পরিবারভুক্ত বেশ কয়েকটি খোদাই করা কাঠের এপিটাফ চার্চের দেয়ালে শোভিত।

তথ্যসূত্র
---------

1. 1 2 3 4 5  "Skederids kyrka" (Swedish ভাষায়)। Norrtälje Municipality। ১৪ ফেব্রুয়ারি ২০১০ তারিখে মূল থেকে আর্কাইভ করা। সংগ্রহের তারিখ ৪ জানুয়ারি ২০১৪। উদ্ধৃতি শৈলী রক্ষণাবেক্ষণ: অচেনা ভাষা (link)
2. 1 2 3 4  "Skederid och Husby Sjuhundra socknar -Skederids kyrka, Simlunda, Darsgärde, Finsta" (Swedish ভাষায়)। Stockholm County Museum। ৪ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৪ জানুয়ারি ২০১৪। উদ্ধৃতি শৈলী রক্ষণাবেক্ষণ: অচেনা ভাষা (link)
3. 1 2 3 4  "Skederids kyrka" (Swedish ভাষায়)। Church of Sweden। সংগ্রহের তারিখ ৪ জানুয়ারি ২০১৪। উদ্ধৃতি শৈলী রক্ষণাবেক্ষণ: অচেনা ভাষা (link)

বহিঃসংযোগ
---------

* অফিসিয়াল সাইট (সুইডিশ)
* উইকিমিডিয়া কমন্সে Skederid Church সম্পর্কিত মিডিয়া দেখুন।
**পল বি. জান্টো** (১৯০৫, বুদাপেস্ট - ৬ ফেব্রুয়ারী, ১৯৮৯, শিকাগো) ছিলেন একজন হাঙ্গেরিয়ান বংশোদ্ভূত ইহুদি রোগবিজ্ঞানী, যিনি তাঁর কর্মজীবনের বেশিরভাগ সময় শিকাগোতে কাটিয়েছিলেন। মাইকেল জে. লেপোরের *লাইফ অফ দ্য ক্লিনিশিয়ান* বইটিতে জান্টোর যুদ্ধকালীন পরিষেবাটি অন্তর্ভুক্ত ছিল। হেকটোয়েন ইনস্টিটিউটের অগ্রগামী গবেষকদের একজন ছিলেন জান্টো।

জান্টো ১৯০৫ সালে হাঙ্গেরির বুদাপেস্টে জন্মগ্রহণ করেন। ইহুদিদের প্রতি বৈষম্যের কারণে, তিনি মেডিকেল স্কুলে পড়ার জন্য ভিয়েনায় যান, যেখানে তিনি তার স্ত্রী আমালিয়া জান্টোর সাথে পরিচিত হন। তিনি ১৯২৯ সালে তার মেডিকেল ডিগ্রি সম্পন্ন করেন এবং বার্লিন এবং ভিয়েনা উভয় স্থানেই বসবাস করেন। নাৎসি আনশক্লাসের ছয় সপ্তাহ পর তিনি তার স্ত্রী এবং ছোট ছেলে ফিলিপকে নিয়ে অস্ট্রিয়া থেকে পালিয়ে যান।

শিকাগো মেডিকেল স্কুলের বৃদ্ধি এবং সম্প্রসারণের পিছনেও জান্টো একটি প্রধান শক্তি ছিল। তার স্ত্রী আমালিয়া ১৯৭৯ সালে মারা যান। জান্টো ১৯৮৩ সালে হ্যারিয়েট ম্যাজেল জান্টোকে বিয়ে করেন। তার দুই পুত্র, ফিলিপ ও মার্টিন, তার পদাঙ্ক অনুসরণ করেছিলেন।

তথ্যসূত্র
---------

1. ↑  Heise, Kenan (১৯৮৯-০২-০৭)। "Dr. Paul B. Szanto, 84, Pathologist"। Chicago Tribune। সংগ্রহের তারিখ ৬ ফেব্রুয়ারি ২০১২।
2. ↑  "Dr. Paul B. Szanto"। Chicago Sun-Times। ১৯৮৯-০২-০৭। ২০১৫-০৯-২৪ তারিখে মূল থেকে আর্কাইভ করা। সংগ্রহের তারিখ ৬ ফেব্রুয়ারি ২০১২।